Sokkerwedstryd gekanselleer weens ‘terreurbedreiging’Foto: Ralf Roeger/dpa via AP Die wedstryd is gekanselleer omdat die owerhede vermoede het daar is ŉ bom in die stadion. Ná ŉ uitgebreide soektog kon die Duitse polisie geen plofstof vind nie. Hannover se hoof van polisie, Volker Kluwe, het gesê hulle het konkrete inligting ontvang dat iemand in die stadion plofstof sou laat ontplof. Die Duitse minister van binnelandse sake, Thomas de Maisiére, het die wedstryd is onmiddellik gekanselleer nadat die inligting ontvang is. Volgens die ARD-nuusdiens is die inligting van die Franse geheimediens ontvang. Volgens die inligting is ŉ aanval in Duitsland tydens ŉ groot sportgeleentheid glo beplan. Ná die aanvalle in Parys was die sokkerwedstryd bedoel om aan alle terroriste te wys dat Europa nie bang is nie en die normale lewe sal voortgaan. Die Duitse minister van finansies, Wolfgang Schäuble, het intussen voorgestel dat soldate van die Bundeswehr ontplooi moet word, aangesien die polisiemag nie genoeg personeel het nie. Die Duitse grensgebied sal nie gesluit word nie. Die Duitse grensgebied is 3 500 km lank en dit is moeilik om dit te beveilig. Volgens hom is die sluiting van grense nie die antwoord op terrorisme nie.